U ponedjeljak oko 10 sati u ulici Hrvatske mornarice u Splitu, točno ispred zgrade Slobodne Dalmacije, naš čitatelj svjedočio je prizoru kojeg najblaže možemo opisati kao neobični prometni prekršaj.

Naime, stariji muškarac vozio se kolnikom u električnim kolicima iz pravca poljudskog stadiona, da bi zatim hladnokrvno došao do sredine ceste te se, prethodno upozoravajući vozila iz lijeve trake da uspore i propuste ga, polukružno okrenuo preko pune duple trake i nastavio prema Jokeru... I to sve dok je promet bio poprilično intenzivan.

Ludost? Hrabrost? Nestrpljenje? Samo navika? Ili nešto peto, procijenite sami.